title: Regulamentul de punere în aplicare (UE) nr. 1136/2013 al Comisiei din 12 noiembrie 2013 de modificare a anexei la Regulamentul de punere în aplicare (UE) nr. 540/2011 în vederea prelungirii perioadelor de autorizare ale substanțelor active clotianidin, dimoxistrobin, oxamil și petoxamid  Text cu relevanță pentru SEE

text:
               13.11.2013

               RO

               Jurnalul Oficial al Uniunii Europene

               L 302/34

         REGULAMENTUL DE PUNERE ÎN APLICARE (UE) NR. 1136/2013 AL COMISIEI
   din 12 noiembrie 2013
   de modificare a anexei la Regulamentul de punere în aplicare (UE) nr. 540/2011 în vederea prelungirii perioadelor de autorizare ale substanțelor active clotianidin, dimoxistrobin, oxamil și petoxamid
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
   întrucât:

               (1)

               Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost autorizate în temeiul Regulamentului (CE) nr. 1107/2009.

               (2)

               Autorizările substanțelor active clotianidin, dimoxistrobin, oxamil și petoxamid vor expira între 31 iulie 2016 și 30 septembrie 2016. Au fost depuse cereri pentru reînnoirea autorizării acestor substanțe active. Dat fiind că acestor substanțe active li se aplică cerințele prevăzute în Regulamentul de punere în aplicare (UE) nr. 844/2012 al Comisiei (3), este necesar să se acorde solicitanților suficient timp pentru a încheia procedura de reînnoire în conformitate cu regulamentul respectiv. În consecință, este probabil că autorizările respectivelor substanțe active vor expira înainte de adoptarea unei decizii privind reînnoirea acestora. Prin urmare, este necesar să se prelungească perioadele de autorizare ale acestora.

               (3)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (4)

               Având în vedere scopul articolului 17 primul paragraf din Regulamentul (CE) nr. 1107/2009, în ceea ce privește cazurile în care nu se depune un dosar suplimentar în conformitate cu dispozițiile Regulamentului de punere în aplicare (UE) nr. 844/2012, cel târziu cu 30 de luni înainte de data de expirare stabilită în anexa la prezentul regulament, Comisia va stabili data de expirare ca fiind data prevăzută înainte de prezentul regulament sau cea mai apropiată dată ulterioară acesteia.

               (5)

               Având în vedere scopul articolului 17 primul paragraf din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că autorizarea unei substanțe active menționate în anexa la prezentul regulament nu este reînnoită deoarece nu sunt îndeplinite criteriile de autorizare, Comisia va stabili data de expirare ca fiind data prevăzută înainte de prezentul regulament sau data intrării în vigoare a regulamentului care prevede că autorizarea substanței active nu este reînnoită, în cazul în care această dată este ulterioară.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 noiembrie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      (3)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În a șasea coloană, „Expirarea autorizării”, la rândul 116, oxamil, data de „31 iulie 2016” se înlocuiește cu data de „31 ianuarie 2018”.

                  2.

                  În a șasea coloană, „Expirarea autorizării”, la rândul 121, clotianidin, data de „31 iulie 2016” se înlocuiește cu data de „31 ianuarie 2018”.

                  3.

                  În a șasea coloană, „Expirarea autorizării”, la rândul 122, petoxamid, data de „31 iulie 2016” se înlocuiește cu data de „31 ianuarie 2018”.

                  4.

                  În a șasea coloană, „Expirarea autorizării”, la rândul 128, dimoxistrobin, data de „30 septembrie 2016” se înlocuiește cu data de „31 ianuarie 2018”.


title: Regulamentul de punere în aplicare (UE) nr. 1197/2012 al Comisiei din 13 decembrie 2012 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active acetamiprid, alfa-cipermetrin, Ampelomyces quisqualis tulpina: AQ 10, benalaxil, bifezanat, bromoxinil, clorprofam, desmedifam, etoxazol, Gliocladium catenulatum tulpina: J1446, imazosulfuron, laminarină, mepanipirim, metoxifenozidă, milbemectină, fenmedifam, Pseudomonas chlororaphis tulpina: MA 342, quinoxifen, S-metolaclor, tepraloxidim, tiacloprid, tiram și ziram Text cu relevanță pentru SEE

text:
               14.12.2012

               RO

               Jurnalul Oficial al Uniunii Europene

               L 342/27

         REGULAMENTUL DE PUNERE ÎN APLICARE (UE) NR. 1197/2012 AL COMISIEI
   din 13 decembrie 2012
   de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active acetamiprid, alfa-cipermetrin, Ampelomyces quisqualis tulpina: AQ 10, benalaxil, bifezanat, bromoxinil, clorprofam, desmedifam, etoxazol, Gliocladium catenulatum tulpina: J1446, imazosulfuron, laminarină, mepanipirim, metoxifenozidă, milbemectină, fenmedifam, Pseudomonas chlororaphis tulpina: MA 342, quinoxifen, S-metolaclor, tepraloxidim, tiacloprid, tiram și ziram
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
   întrucât:

               (1)

               Partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (2) stabilește substanțele active considerate a fi fost autorizate în temeiul Regulamentului (CE) nr. 1107/2009.

               (2)

               Autorizările substanțelor active acetamiprid, alfa-cipermetrin, Ampelomyces quisqualis tulpina: AQ 10, benalaxil, bifezanat, bromoxinil, clorprofam, desmedifam, etoxazol, Gliocladium catenulatum tulpina: J1446, imazosulfuron, laminarină, mepanipirim, metoxifenozidă, milbemectină, fenmedifam, Pseudomonas chlororaphis tulpina: MA 342, quinoxifen, S-metolaclor, tepraloxidim, tiacloprid, tiram și ziram vor expira între 31 iulie 2014 și 30 noiembrie 2015. Au fost depuse cereri pentru reînnoirea autorizațiilor acestor substanțe active. Întrucât cerințele stabilite în Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, astfel cum sunt prevăzute în Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare (3), se vor aplica respectivelor substanțe active, este necesar să se acorde suficient timp pentru a finaliza procedura de reînnoire în conformitate cu regulamentul respectiv. În consecință, autorizarea respectivelor substanțe active ar putea expira înainte de a se lua o decizie privind reînnoirea acestora. Prin urmare, este necesar să se amâne expirarea perioadelor lor de autorizare.

               (3)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (4)

               Având în vedere scopul primului paragraf al articolului 17 din Regulamentul (CE) nr. 1107/2009, în ceea ce privește cazurile în care, în conformitate cu dispozițiile Regulamentului de punere în aplicare (UE) nr. 844/2012, nu se depune niciun dosar suplimentar în termen de 30 de luni înainte de respectiva dată de expirare stabilită în anexa la prezentul regulament, Comisia va stabili data de expirare la aceeași dată ca și înainte de prezentul regulament sau la cea mai apropiată dată ulterioară acesteia.

               (5)

               Având în vedere scopul primului paragraf de la articolul 17 din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că autorizarea unei substanțe active menționate în anexa la prezentul regulament nu este reînnoită deoarece nu sunt îndeplinite criteriile de autorizare, Comisia va stabili data de expirare la aceeași dată ca și înainte de prezentul regulament sau la data adoptării regulamentului cu condiția ca autorizarea substanței active să nu fie reînnoită, oricare este ulterioară.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 153, 11.6.2011, p. 1.

      (3)  JO L 252, 19.9.2012, p. 26.

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În a șasea coloană, data expirării autorizării, la rubrica 73, tiram, data de 31 iulie 2014 se înlocuiește cu data de 30 aprilie 2017.

                  2.

                  În a șasea coloană, data expirării autorizării, la rubrica 74, ziram, data de 31 iulie 2014 se înlocuiește cu data de 30 aprilie 2017.

                  3.

                  În a șasea coloană, data expirării autorizării, la rubrica 82, quinoxifen, data de 31 august 2014 se înlocuiește cu data de 30 aprilie 2017.

                  4.

                  În a șasea coloană, data expirării autorizării, la rubrica 89, Pseudomonas chlororaphis tulpina: MA 342, data de 30 septembrie 2014 se înlocuiește cu data de 30 aprilie 2017.

                  5.

                  În a șasea coloană, data expirării autorizării, la rubrica 90, mepanipirim, data de 30 septembrie 2014 se înlocuiește cu data de 30 aprilie 2017.

                  6.

                  În a șasea coloană, data expirării autorizării, la rubrica 91, acetamiprid, data de 31 decembrie 2014 se înlocuiește cu data de 30 aprilie 2017.

                  7.

                  În a șasea coloană, data expirării autorizării, la rubrica 92, tiacloprid, data de 31 decembrie 2014 se înlocuiește cu data de 30 aprilie 2017.

                  8.

                  În a șasea coloană, data expirării autorizării, la rubrica 78, clorprofam, data de 31 ianuarie 2015 se înlocuiește cu data de 31 iulie 2017.

                  9.

                  În a șasea coloană, data expirării autorizării, la rubrica 83, alfa-cipermetrin, data de 28 februarie 2015 se înlocuiește cu data de 31 iulie 2017.

                  10.

                  În a șasea coloană, data expirării autorizării, la rubrica 84, benalaxil, data de 28 februarie 2015 se înlocuiește cu data de 31 iulie 2017.

                  11.

                  În a șasea coloană, data expirării autorizării, la rubrica 85, bromoxinil, data de 28 februarie 2015 se înlocuiește cu data de 31 iulie 2017.

                  12.

                  În a șasea coloană, data expirării autorizării, la rubrica 86, desmedifam, data de 28 februarie 2015 se înlocuiește cu data de 31 iulie 2017.

                  13.

                  În a șasea coloană, data expirării autorizării, la rubrica 88, fenmedifam, data de 28 februarie 2015 se înlocuiește cu data de 31 iulie 2017.

                  14.

                  În a șasea coloană, data expirării autorizării, la rubrica 93, Ampelomyces quisqualis tulpina: AQ 10, data de 31 martie 2015 se înlocuiește cu data de 31 iulie 2017.

                  15.

                  În a șasea coloană, data expirării autorizării, la rubrica 94, imazosulfuron, data de 31 martie 2015 se înlocuiește cu data de 31 iulie 2017.

                  16.

                  În a șasea coloană, data expirării autorizării, la rubrica 95, laminarină, data de 31 martie 2015 se înlocuiește cu data de 31 iulie 2017.

                  17.

                  În a șasea coloană, data expirării autorizării, la rubrica 96, metoxifenozidă, data de 31 martie 2015 se înlocuiește cu data de 31 iulie 2017.

                  18.

                  În a șasea coloană, data expirării autorizării, la rubrica 97, S-metolaclor, data de 31 martie 2015 se înlocuiește cu data de 31 iulie 2017.

                  19.

                  În a șasea coloană, data expirării autorizării, la rubrica 98, Gliocladium catenulatum tulpina: J1446, data de 31 martie 2015 se înlocuiește cu data de 31 iulie 2017.

                  20.

                  În a șasea coloană, data expirării autorizării, la rubrica 99, etoxazol, data de 31 mai 2015 se înlocuiește cu data de 31 iulie 2017.

                  21.

                  În a șasea coloană, data expirării autorizării, la rubrica 100, tepraloxidim, data de 31 mai 2015 se înlocuiește cu data de 31 iulie 2017.

                  22.

                  În a șasea coloană, data expirării autorizării, la rubrica 109, bifenazat, data de 30 noiembrie 2015 se înlocuiește cu data de 31 iulie 2017.

                  23.

                  În a șasea coloană, data expirării autorizării, la rubrica 110, milbemectină, data de 30 noiembrie 2015 se înlocuiește cu data de 31 iulie 2017.


title: Regulamentul de punere în aplicare (UE) nr. 666/2012 al Comisiei din 20 iulie 2012 de modificare a Regulamentelor (CE) nr. 2092/2004, (CE) nr. 793/2006, (CE) nr. 1914/2006, (CE) nr. 1120/2009, (CE) nr. 1121/2009, (CE) nr. 1122/2009, (UE) nr. 817/2010 și (UE) nr. 1255/2010 în ceea ce privește obligațiile de notificare în cadrul organizării comune a piețelor agricole și în cadrul schemelor de sprijin direct pentru agricultori

text:
               21.7.2012

               RO

               Jurnalul Oficial al Uniunii Europene

               L 194/3

         REGULAMENTUL DE PUNERE ÎN APLICARE (UE) NR. 666/2012 AL COMISIEI
   din 20 iulie 2012
   de modificare a Regulamentelor (CE) nr. 2092/2004, (CE) nr. 793/2006, (CE) nr. 1914/2006, (CE) nr. 1120/2009, (CE) nr. 1121/2009, (CE) nr. 1122/2009, (UE) nr. 817/2010 și (UE) nr. 1255/2010 în ceea ce privește obligațiile de notificare în cadrul organizării comune a piețelor agricole și în cadrul schemelor de sprijin direct pentru agricultori
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 192 alineatul (2) coroborat cu articolul 4,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (2), în special articolul 142 litera (q),
   întrucât:

               (1)

               Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (3) stabilește normele comune pentru notificarea Comisiei de către autoritățile competente din statele membre cu privire la informații și documente. Normele respective includ, în special, obligația statelor membre de a utiliza sistemele de informare puse la dispoziție de către Comisie, precum și validarea drepturilor de acces ale autorităților sau ale persoanelor autorizate să trimită notificări. În plus, regulamentul respectiv stabilește principii comune aplicabile sistemelor de informare, astfel încât acestea să garanteze autenticitatea, integritatea și lizibilitatea în timp a documentelor, și prevede protecția datelor personale.

               (2)

               Regulamentul (CE) nr. 792/2009 prevede că obligația de a utiliza sistemele de informare în conformitate cu acest regulament trebuie să fie prevăzută în regulamentele care stabilesc o obligație specifică de notificare.

               (3)

               Comisia a elaborat un sistem de informare care permite gestionarea electronică a documentelor și a procedurilor în cadrul propriilor proceduri de lucru interne și al propriilor relații cu autoritățile implicate în politica agricolă comună.

               (4)

               Se consideră că o serie de obligații de notificare pot fi îndeplinite prin sistemul respectiv în conformitate cu Regulamentul (CE) nr. 792/2009, în special cele prevăzute de Regulamentul (CE) nr. 2092/2004 al Comisiei din 8 decembrie 2004 de stabilire a normelor de aplicare a unui contingent tarifar pentru importul de carne de vită și mânzat uscată dezosată originară din Elveția (4), Regulamentul (CE) nr. 793/2006 al Comisiei din 12 aprilie 2006 de stabilire a unor norme de aplicare a Regulamentului (CE) nr. 247/2006 al Consiliului privind măsurile specifice din domeniul agriculturii în favoarea regiunilor ultraperiferice ale Uniunii (5), Regulamentul (CE) nr. 1914/2006 al Comisiei din 20 decembrie 2006 de stabilire a normelor de aplicare a Regulamentului (CE) nr. 1405/2006 al Consiliului de stabilire a măsurilor specifice în domeniul agriculturii în favoarea insulelor mici din Marea Egee (6), Regulamentul (CE) nr. 1120/2009 al Comisiei din 29 octombrie 2009 de stabilire a normelor de aplicare a schemei de plată unică prevăzute în titlul III din Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (7), Regulamentul (CE) nr. 1121/2009 al Comisiei din 29 octombrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește schemele de ajutor pentru fermieri prevăzute în titlurile IV și V din regulamentul respectiv (8), Regulamentul (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol (9), Regulamentul (UE) nr. 817/2010 al Comisiei din 16 septembrie 2010 de stabilire a normelor de aplicare în temeiul Regulamentului (CE) nr. 1234/2007 al Consiliului în ceea ce privește cerințele privind bunăstarea animalelor vii din specia bovină în timpul transportului pentru acordarea restituirilor la export (10), Regulamentul (UE) nr. 1255/2010 din 22 decembrie 2010 de stabilire a normelor de aplicare a contingentelor tarifare de import pentru produsele din categoria „baby beef” care provin din Bosnia și Herțegovina, Croația, Fosta Republică Iugoslavă a Macedoniei, Muntenegru și Serbia (11).

               (5)

               În vederea unei gestionări eficiente și ținând seama de experiența acumulată, în aceste regulamente unele notificări trebuie să fie ori simplificate și specificate, ori eliminate.

               (6)

               Prin urmare, Regulamentele (CE) nr. 2092/2004, (CE) nr. 793/2006, (CE) nr. 1914/2006, (CE) nr. 1120/2009, (CE) nr. 1121/2009, (CE) nr. 1122/2009, (UE) nr. 817/2010 și (UE) nr. 1255/2010 trebuie modificate în mod corespunzător.

               (7)

               Măsurile prevăzute de prezentul regulament sunt conforme cu avizul Comitetului de gestionare a plăților directe și al Comitetului de gestionare pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 2092/2004 se modifică după cum urmează:

               (1)

               La articolul 7a, alineatele (2) și (3) se înlocuiesc cu următorul text:
               „(2)   Statele membre transmit Comisiei date referitoare la cantitățile de produse puse în liberă circulație în conformitate cu articolul 4 din Regulamentul (CE) nr. 1301/2006.
               (3)   Comunicările menționate la alineatul (1) se fac în conformitate cu Regulamentul (CE) nr. 792/2009 al Comisiei (12) și utilizând categoriile de produse indicate în anexa V la Regulamentul (CE) nr. 382/2008.

               (2)

               Anexele IV, V și VI se elimină.

         Articolul 2
   Regulamentul (CE) nr. 793/2006 se modifică după cum urmează:

               (1)

               La articolul 47 se adaugă următorul alineat (3):
               „(3)   Comunicările menționate la prezentul articol se fac în conformitate cu Regulamentul (CE) nr. 792/2009 al Comisiei (13).

               (2)

               La articolul 48 se adaugă următorul alineat (3):
               „(3)   Comunicările și rapoartele menționate la articolul 28 alineatele (1) și (2) din Regulamentul (CE) nr. 247/2006 sunt făcute și prezentate în conformitate cu Regulamentul (CE) nr. 792/2009.”

         Articolul 3
   Regulamentul (CE) nr. 1914/2006 se modifică după cum urmează:

               (1)

               La articolul 32 se adaugă următorul alineat (3):
               „(3)   Comunicările menționate la prezentul articol se fac în conformitate cu Regulamentul (CE) nr. 792/2009 al Comisiei (14).

               (2)

               La articolul 33 se adaugă următorul alineat (3):
               „(3)   Comunicările și rapoartele menționate la articolul 17 alineatele (1) și (2) din Regulamentul (CE) nr. 1405/2006 sunt făcute în conformitate cu Regulamentul (CE) nr. 792/2009.”

         Articolul 4
   În Regulamentul (CE) nr. 1120/2009 se introduce următorul articol 51a:

      „Articolul 51a
      Notificările menționate în prezentul regulament, cu excepția articolului 51 alineatul (4), se fac în conformitate cu Regulamentul (CE) nr. 792/2009 al Comisiei (15).
      Notificările menționate la articolul 51 alineatul (3) se fac în conformitate cu Regulamentul (CE) nr. 792/2009 doar de la data de 1 ianuarie 2013.

   Articolul 5
   Regulamentul (CE) nr. 1121/2009 se modifică după cum urmează:

               (1)

               Articolul 4 alineatul (1) se modifică după cum urmează:

                           (a)

                           la litera (a) punctul (i), prima, a doua și a treia liniuță se elimină,

                           (b)

                           litera (b) se elimină,

                           (c)

                           litera (c) se modifică după cum urmează:

                                       (i)

                                       la punctul (i), prima și a doua liniuță se elimină,

                                       (ii)

                                       punctul (ii) se elimină,

                           (d)

                           literele (d) și (e) se elimină.

               (2)

               Se adaugă următorul articol 94a:
               „Articolul 94a
               Notificările prevăzute în prezentul regulament se fac în conformitate cu Regulamentul (CE) nr. 792/2009 al Comisiei (16).

         Articolul 6
   La articolul 84 din Regulamentul (CE) nr. 1122/2009, alineatul (6) se înlocuiește cu următorul text:

      „6.   Notificările menționate la articolul 40 și la alineatele (2) și (5) din prezentul articol se fac în conformitate cu Regulamentul (CE) nr. 792/2009 al Comisiei (17).

   Articolul 7
   La articolul 8 din Regulamentul (UE) nr. 817/2010 se adaugă următorul paragraf:

      „Comunicările menționate la prezentul articol se fac în conformitate cu Regulamentul (CE) nr. 792/2009 al Comisiei (18).

   Articolul 8
   Regulamentul (UE) nr. 1255/2010 se modifică după cum urmează:

               (1)

               La articolul 8, alineatele (2) și (3) se înlocuiesc cu următorul text:
               „(2)   Statele membre transmit Comisiei date referitoare la cantitățile de produse puse în liberă circulație în conformitate cu articolul 4 din Regulamentul (CE) nr. 1301/2006.
               (3)   Comunicările menționate la alineatul (1) se fac în conformitate cu Regulamentul (CE) nr. 792/2009 al Comisiei (19) și utilizând categoriile de produse indicate în anexa V la Regulamentul (CE) nr. 382/2008.

               (2)

               Anexele VIII, IX și X se elimină.

         Articolul 9
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 16 august 2012, cu excepția articolelor 1 și 8 care se aplică de la 1 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 30, 31.1.2009, p. 16.

      (3)  JO L 228, 1.9.2009, p. 3.

      (4)  JO L 362, 9.12.2004, p. 4.

      (5)  JO L 145, 31.5.2006, p. 1.

      (6)  JO L 365, 21.12.2006, p. 64.

      (7)  JO L 316, 2.12.2009, p. 1.

      (8)  JO L 316, 2.12.2009, p. 27.

      (9)  JO L 316, 2.12.2009, p. 65.

      (10)  JO L 245, 17.9.2010, p. 16.

      (11)  JO L 342, 28.12.2010, p. 1.

      (12)  JO L 228, 1.9.2009, p. 3.”

      (13)  JO L 228, 1.9.2009, p. 3.”

      (14)  JO L 228, 1.9.2009, p. 3.”

      (15)  JO L 228, 1.9.2009, p. 3.”

      (16)  JO L 228, 1.9.2009, p. 3.”

      (17)  JO L 228, 1.9.2009, p. 3.”

      (18)  JO L 228, 1.9.2009, p. 3.”

      (19)  JO L 228, 1.9.2009, p. 3.”


title: Regulamentul de punere în aplicare (UE) nr. 705/2011 al Comisiei din 20 iulie 2011 de autorizare a substanței active imazalil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               21.7.2011

               RO

               Jurnalul Oficial al Uniunii Europene

               L 190/43

         REGULAMENTUL DE PUNERE ÎN APLICARE (UE) NR. 705/2011 AL COMISIEI
   din 20 iulie 2011
   de autorizare a substanței active imazalil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (b) din Regulamentul (CE) nr. 1107/2009, Directiva 91/414/CEE a Consiliului (2) se aplică substanțelor active care figurează în anexa I la Regulamentul (CE) nr. 737/2007 al Comisiei din 27 iunie 2007 de prevedere a procedurii de reînnoire a înscrierii unui prim grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (3), în ceea ce privește procedura și condițiile de autorizare. Substanța imazalil figurează în anexa I la Regulamentul (CE) nr. 737/2007.

               (2)

               Autorizarea substanței imazalil, în conformitate cu partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (4), expiră la 31 decembrie 2011. În conformitate cu articolul 4 din Regulamentul (CE) nr. 737/2007, a fost prezentată o notificare pentru reînnoirea includerii substanței imazalil în anexa I la Directiva 91/414/CEE în termenul menționat la articolul respectiv.

               (3)

               Notificarea în cauză a fost considerată admisibilă prin Decizia 2008/656/CE a Comisiei din 28 iulie 2008 privind admisibilitatea notificărilor referitoare la reînnoirea includerii în anexa I la Directiva 91/414/CEE a Consiliului a substanțelor active azimsulfuron, azoxistrobin, fluroxypyr, imazalil, kresoxim-metil, prohexadion-calciu și spiroxamină și la stabilirea listei notificatorilor vizați (5).

               (4)

               În intervalul de timp prevăzut la articolul 6 din Regulamentul (CE) nr. 737/2007, notificatorul a prezentat datele solicitate în conformitate cu articolul respectiv, precum și o explicație cu privire la relevanța fiecărui nou studiu comunicat.

               (5)

               Statul membru raportor a întocmit, în colaborare cu statul membru coraportor, un raport de evaluare pe care l-a transmis, la data de 9 iunie 2009, Autorității Europene pentru Siguranța Alimentară (denumită în continuare „Autoritatea”) și Comisiei. Pe lângă evaluarea substanței active, raportul cuprinde o listă a studiilor pe care statul membru raportor s-a bazat la întocmirea evaluării sale.

               (6)

               Autoritatea a comunicat raportul de evaluare notificatorului și statelor membre, pentru observații, și a transmis Comisiei observațiile primite. De asemenea, Autoritatea a făcut public raportul de evaluare.

               (7)

               La cererea Comisiei, raportul de evaluare a făcut obiectul unei revizuiri inter pares de către statele membre și de către autoritate. La 4 martie 2010, Autoritatea a prezentat Comisiei concluzia sa cu privire la revizuirea inter pares a evaluării riscului substanței imazalil (6). Raportul de evaluare și concluziile Autorității au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 17 iunie 2011 sub forma raportului Comisiei de reexaminare a substanței imazalil.

               (8)

               Diferitele examinări efectuate au relevat că se poate considera că produsele de protecție a plantelor care conțin imazalil continuă să respecte, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și prezentate în raportul de reexaminare al Comisiei. Prin urmare, substanța imazalil ar trebui să fie autorizată.

               (9)

               În conformitate cu articolul 13 alineatul (2) din Regulamentul (CE) nr. 1107/2009, coroborat cu articolul 6, și având în vedere cunoștințele științifice și tehnice actuale, este, totuși, necesar să se includă anumite condiții și restricții care nu au fost prevăzute în prima înscriere în anexa I la Directiva 91/414/CEE.

               (10)

               Pe baza raportului de reexaminare care permite un nivel mai scăzut de puritate comparativ cu nivelul prevăzut în partea A a anexei la Regulamentul de punere în aplicare (UE) nr. 540/2011 și având în vedere că nu sunt prezente impurități semnificative din punct de vedere toxicologic sau ecotoxicologic, nivelul de puritate ar trebui modificat.

               (11)

               Noile date prezentate arată că substanța imazalil și produsele sale de degradare în sol și în apele de suprafață pot prezenta riscuri pentru microorganismele din sol și pentru organismele acvatice. Expunerea neglijabilă a apelor subterane trebuie confirmată. Sunt necesare examinări suplimentare privind natura reziduurilor din produsele procesate. Fără a aduce atingere concluziei că substanța imazalil ar trebui aprobată, este necesar, în special, să se solicite informații suplimentare de confirmare.

               (12)

               Ar trebui să se prevadă o perioadă de timp rezonabilă înainte de autorizare, pentru a permite statelor membre și părților interesate să se pregătească în vederea respectării noilor cerințe impuse ca urmare a autorizării.

               (13)

               Fără a aduce atingere obligațiilor prevăzute de Regulamentul (CE) nr. 1107/2009 în cazul autorizării, având în vedere situația specifică apărută ca urmare a trecerii de la Directiva 91/414/CEE la Regulamentul (CE) nr. 1107/2009, ar trebui, totuși, să se aplice următoarele dispoziții. Statele membre ar trebui să dispună de o perioadă de șase luni după autorizare, pentru a reexamina autorizațiile produselor de protecție a plantelor care conțin imazalil. Statele membre ar trebui să modifice, să înlocuiască sau să retragă autorizațiile, după caz. Prin derogare de la termenul menționat anterior, ar trebui să se prevadă un termen prelungit pentru transmiterea și evaluarea actualizării dosarului complet prevăzut în anexa III, în conformitate cu Directiva 91/414/CEE, în cazul fiecărui produs de protecție a plantelor, pentru fiecare utilizare preconizată, în conformitate cu principiile uniforme.

               (14)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot apărea dificultăți privind interpretarea obligațiilor titularilor de autorizații existente în ceea ce privește accesul la date. Prin urmare, pentru a se evita noi dificultăți, este necesar să se clarifice obligațiile statelor membre, în special obligația de a verifica că titularul unei autorizații demonstrează că are acces la un dosar care respectă cerințele din anexa II la directiva menționată anterior. Totuși, această clarificare nu impune nicio altă nouă obligație asupra statelor membre sau titularilor autorizațiilor, în raport cu directivele de modificare a anexei I la directiva respectivă adoptate până în prezent sau cu regulamentele de autorizare a substanțelor active.

               (15)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 ar trebui să fie modificată în consecință.

               (16)

               Din motive de claritate, Directiva 2010/57/UE a Comisiei din 26 august 2010 de modificare a anexei I la Directiva 91/414/CEE a Consiliului pentru a reînnoi includerea substanței active imazalil (8) ar trebui abrogată.

               (17)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Se autorizează substanța activă imazalil, după cum se precizează la anexa I, cu condiția respectării condițiilor stabilite în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă imazalil, până la 30 iunie 2012.
   Până la acea dată, ele verifică, în special, dacă se respectă condițiile din anexa I la regulamentul respectiv, cu excepția celor din partea B a coloanei privind prevederile specifice din anexa în cauză, precum și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE, în conformitate cu condițiile prevăzute la articolul 13 alineatele (1)-(4) din directiva respectivă și cu articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține imazalil, fie ca substanță activă unică, fie ca una dintr-o serie de substanțe active, toate fiind incluse în lista din anexa la Regulamentul de punere în aplicare (UE) nr. 540/2011 până la 31 decembrie 2011 cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și luând în considerare partea B a coloanei privind dispozițiile specifice din anexa I la prezentul regulament. Pe baza evaluării respective, statele membre stabilesc dacă produsul respectă condițiile prevăzute la articolul 29 alineatul (1) din Regulamentul (CE) nr. 1107/2009.
   În urma acestei determinări, statele membre:

               (a)

               în cazul unui produs care conține imazalil ca substanță activă unică, modifică sau retrag autorizația, după caz, până la 31 decembrie 2015 cel târziu; sau

               (b)

               în cazul unui produs care conține imazalil ca una dintr-o serie de substanțe active, modifică sau retrag autorizația, după caz, până la 31 decembrie 2015 sau până la data stabilită pentru modificare sau retragere în actul sau actele legislative respective care au adăugat substanța sau substanțele relevante în anexa I la Directiva 91/414/CEE, sau au autorizat substanța sau substanțele respective, dacă această dată este ulterioară celei dintâi.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Abrogare
   Directiva 2010/57/UE se abrogă.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 169, 29.6.2007, p. 10.

      (4)  JO L 153, 11.6.2011, p. 1.

      (5)  JO L 214, 9.8.2008, p. 70.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance imazalil on request from the European Commission (Concluzie privind revizuirea inter pares a evaluării riscului utilizării ca pesticid a substanței active imazalil, ca urmare a unei solicitări din partea Comisiei Europene), EFSA Journal 2010; 8(3):1526.

      (7)  JO L 366, 15.12.1992, p. 10.

      (8)  JO L 225, 27.8.2010, p. 5.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Imazalil
                  Nr. CAS 35554-44-0
                  73790-28-0 (înlocuit)
                  Nr. CIPAC 335

                  (RS)-1-(β-aliloxi-2,4-diclorfenetil)imidazol
                  sau
                  alil (RS)-1-(2,4-diclorfenil)-2-imidazol-1-iletil eter

                  ≥ 950 g/kg

                  1 ianuarie 2012

                  31 decembrie 2021

                  PARTEA A
                  Se pot autoriza numai utilizări ca fungicid.
                  PARTEA B
                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare referitor la imazalil, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală la 17 iunie 2011.
                  În acestei evaluări generale, statele membre:

                              1.

                              acordă atenție deosebită faptului că specificația materialului tehnic ca produs comercial trebuie să fie confirmată și susținută prin date analitice adecvate. Materialul de laborator utilizat în dosarele de toxicitate trebuie comparat și verificat având în vedere această specificație a materialului tehnic;

                              2.

                              acordă atenție deosebită expunerii puternice prin alimentație a consumatorilor, în vederea unor viitoare modificări ale nivelurilor maxime de reziduuri;

                              3.

                              acordă atenție deosebită siguranței operatorilor și lucrătorilor. Condițiile de utilizare autorizate trebuie să prevadă folosirea de echipamente de protecție personală corespunzătoare și aplicarea de măsuri de atenuare a riscurilor în vederea reducerii gradului de expunere;

                              4.

                              se asigură că sunt puse în practică o serie de metode adecvate de gestionare a deșeurilor pentru tratarea soluției de deșeuri rămase în urma aplicației, precum apa de spălare a sistemului de înmuiere și evacuarea reziduurilor de procesare. Trebuie să prevină orice scurgere accidentală a soluției de tratare. Statele membre care permit eliminarea apelor reziduale în rețeaua de canalizare asigură evaluarea riscului local;

                              5.

                              acordă atenție deosebită riscului pentru organismele acvatice și microorganismele din sol, precum și riscului pe termen lung pentru păsările și mamiferele granivore.

                        Condițiile de autorizare cuprind, după caz, măsuri de reducere a riscurilor.
                  Notificatorul va prezenta informații de confirmare cu privire la:

                              (a)

                              căile de degradare a substanței imazalil în sol și în apele de suprafață;

                              (b)

                              date privind mediul în sprijinul măsurilor de gestionare pe care statele membre trebuie să le pună în aplicare pentru a garanta că expunerea apelor subterane este neglijabilă;

                              (c)

                              un studiu de hidroliză pentru a investiga natura reziduurilor în produsele procesate.

                        Notificatorul va prezenta aceste informații statelor membre, Comisiei și Autorității până la 31 decembrie 2013.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, se elimină rubrica privind substanța imazalil.

                  2.

                  În partea B, se adaugă textul următor:

                              Denumire comună, numere de identificare

                              Denumire IUPAC

                              Puritate (1)

                              Data autorizării

                              Expirarea autorizării

                              Dispoziții specifice

                              „5

                              Imazalil
                              Nr. CAS 35554-44-0
                              73790-28-0 (înlocuit)
                              Nr. CIPAC 335

                              (RS)-1-(β-aliloxi-2,4-diclorfenetil)imidazol
                              sau
                              alil (RS)-1-(2,4-diclorfenil)-2-imidazol-1-iletil eter

                              ≥ 950 g/kg

                              1 ianuarie 2012

                              31 decembrie 2021

                              PARTEA A
                              Se pot autoriza numai utilizări ca fungicid.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare referitor la imazalil, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală la 17 iunie 2011.
                              În cadrul acestei evaluări generale, statele membre:

                                          1.

                                          acordă atenție deosebită faptului că specificația materialului tehnic ca produs comercial trebuie să fie confirmată și susținută prin date analitice adecvate. Materialul de laborator utilizat în dosarele de toxicitate trebuie comparat și verificat având în vedere această specificație a materialului tehnic;

                                          2.

                                          acordă atenție deosebită expunerii puternice prin alimentație a consumatorilor în vederea unor viitoare modificări ale nivelurilor maxime de reziduuri;

                                          3.

                                          acordă o atenție deosebită siguranței operatorilor și lucrătorilor. Condițiile de utilizare autorizate trebuie să prevadă folosirea de echipamente de protecție personală corespunzătoare și aplicarea de măsuri de atenuare a riscurilor în vederea reducerii gradului de expunere;

                                          4.

                                          se asigură că sunt puse în practică o serie de metode adecvate de gestionare a deșeurilor pentru tratarea soluției de deșeuri rămase în urma aplicației, precum apa de spălare a sistemului de înmuiere și evacuarea reziduurilor de procesare. Trebuie să prevină orice scurgere accidentală a soluției de tratare. Statele membre care permit eliminarea apelor reziduale în rețeaua de canalizare asigură evaluarea riscului local;

                                          5.

                                          acordă atenție deosebită riscului pentru organismele acvatice și microorganismele din sol, precum și riscului pe termen lung pentru păsările și mamiferele granivore.

                                    Condițiile de autorizare cuprind, după caz, măsuri de reducere a riscurilor.
                              Notificatorul prezintă informații de confirmare cu privire la:

                                          (a)

                                          căile de degradare a substanței imazalil în sol și în apele de suprafață;

                                          (b)

                                          date privind mediul în sprijinul măsurilor de gestionare pe care statele membre trebuie să le pună în aplicare pentru a garanta că expunerea apelor subterane este neglijabilă;

                                          (c)

                                          un studiu de hidroliză pentru a investiga natura reziduurilor în produsele procesate.

                                    Notificatorul prezintă aceste informații statelor membre, Comisiei și Autorității până la 31 decembrie 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 1195/2013 al Comisiei din 22 noiembrie 2013 de autorizare a substanței active tiosulfat de sodiu și argint, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               26.11.2013

               RO

               Jurnalul Oficial al Uniunii Europene

               L 315/27

         REGULAMENTUL DE PUNERE ÎN APLICARE (UE) NR. 1195/2013 AL COMISIEI
   din 22 noiembrie 2013
   de autorizare a substanței active tiosulfat de sodiu și argint, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru tiosulfatul de sodiu și argint, menționat în Decizia 2003/850/CE a Comisiei (3) ca tiosulfat de argint, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin decizia respectivă.

               (2)

               În conformitate cu articolul 6 alineatul (2) din Directiva 91/414/CEE, Țările de Jos au primit la 27 ianuarie 2003 din partea Enhold BV o cerere de includere a substanței active tiosulfat de sodiu și argint în anexa I la Directiva 91/414/CEE. Decizia 2003/850/CE a confirmat faptul că dosarul este „complet”, în sensul că se poate considera că îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Au fost evaluate efectele acestei substanțe active asupra sănătății umane și animale și asupra mediului, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 4 iulie 2005, statul membru raportor desemnat a prezentat un proiect de raport de evaluare. În conformitate cu articolul 11 alineatul (6) din Regulamentul (UE) nr. 188/2011 al Comisiei (4), solicitantului i s-au cerut informații suplimentare la 1 februarie 2012. Evaluarea datelor suplimentare, realizată de către Țările de Jos, a fost prezentată în noiembrie 2012, sub forma unui proiect de raport de evaluare actualizat.

               (4)

               Proiectul de raport de evaluare a fost reexaminat de statele membre și de Autoritatea Europeană pentru Siguranța Alimentară (denumită în continuare „autoritatea”). La 1 martie 2013, autoritatea a prezentat Comisiei concluzia sa cu privire la evaluarea riscului utilizării ca pesticid a substanței active tiosulfat de sodiu și argint (5). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 3 octombrie 2013 sub forma raportului de reexaminare al Comisiei privind tiosulfatul de sodiu și argint.

               (5)

               Din diversele examinări efectuate reiese că este de așteptat ca produsele de protecție a plantelor care conțin tiosulfat de sodiu și argint să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este oportun ca tiosulfatul de sodiu și argint să fie autorizat.

               (6)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească în scopul îndeplinirii noilor cerințe care decurg din autorizarea menționată.

               (7)

               Fără a se aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să le fie acordată o perioadă de șase luni de la autorizare pentru a reexamina autorizațiile produselor de protecție a plantelor care conțin tiosulfat de sodiu și argint. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul menționat anterior, ar trebui acordată o perioadă mai lungă pentru transmiterea și evaluarea dosarului complet menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (8)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei (6) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (9)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (7) ar trebui modificată în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă tiosulfat de sodiu și argint, astfel cum se specifică în anexa I, este autorizată sub rezerva îndeplinirii condițiilor stabilite în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă tiosulfat de sodiu și argint, până la 31 octombrie 2014.
   Până la acea dată, acestea verifică, în special, dacă sunt respectate condițiile din anexa I la prezentul regulament, cu excepția celor identificate în partea B a coloanei privind dispozițiile specifice din anexa respectivă, precum și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile prevăzute la articolul 13 alineatele (1)-(4) din directiva respectivă și cu articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor aprobat care conține tiosulfat de sodiu și argint, fie ca substanță activă unică, fie ca una dintre mai multe substanțe active, toate fiind incluse în lista din anexa la Regulamentul de punere în aplicare (UE) nr. 540/2011 până la 30 aprilie 2014 cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009 pe baza unui dosar care îndeplinește cerințele din anexa III la Directiva 91/414/CEE și luând în considerare partea B a coloanei privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               modifică sau retrag autorizația, după caz, în cazul unui produs care conține tiosulfat de sodiu și argint ca substanță activă unică, până la 31 octombrie 2015 cel târziu;

               (b)

               în cazul unui produs care conține tiosulfat de sodiu și argint ca una dintre mai multe substanțe active, modifică sau retrag autorizația, după caz, până la 31 octombrie 2015 sau până la data stabilită pentru o astfel de modificare sau retragere în actul sau actele respective prin care s-au adăugat substanța sau substanțele relevante în anexa I la Directiva 91/414/CEE sau prin care s-au autorizat substanța sau substanțele respective, aplicându-se data care survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 mai 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 noiembrie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Decizia 2003/850/CE a Comisiei din 4 decembrie 2003 privind recunoașterea, în principiu, a integralității dosarelor prezentate pentru examinare detaliată în vederea posibilei includeri a BAS 670H și a tiosulfatului de argint în anexa I la Directiva 91/414/CEE a Consiliului privind introducerea pe piață a produselor de uz fitosanitar (JO L 322, 9.12.2003, p. 28).

      (4)  Regulamentul (UE) nr. 188/2011 al Comisiei din 25 februarie 2011 de stabilire a normelor detaliate de punere în aplicare a Directivei 91/414/CEE a Consiliului în ceea ce privește procedura de evaluare a substanțelor active care nu existau pe piață la doi ani de la data notificării directivei menționate (JO L 53, 26.2.2011, p. 51).

      (5)  EFSA Journal 2013; 11(3):3136. Disponibil online: www.efsa.europa.eu

      (6)  Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (JO L 366, 15.12.1992, p. 10).

      (7)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, Numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Tiosulfat de sodiu și argint
                  Nr. CAS nealocat
                  Nr. CIPAC 762

                  Nu se aplică

                  ≥ 10,0 g Ag/kg
                  Exprimat ca argint (Ag)

                  1 mai 2014

                  30 aprilie 2024

                  PARTEA A
                  Sunt autorizate numai utilizările în interior pe culturi necomestibile.
                  PARTEA B
                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare privind tiosulfatul de sodiu și argint, în special apendicele I și II ale acestuia, în versiunea definitivă adoptată în cadrul Comitetului permanent pentru lanțul alimentar și sănătatea animală, la data de 3 octombrie 2013.
                  Cu ocazia acestei evaluări generale, statele membre acordă o atenție deosebită:

                              (a)

                              protecției operatorilor și lucrătorilor;

                              (b)

                              limitării eliberării eventuale a ionilor de argint prin eliminarea soluțiilor uzate;

                              (c)

                              riscului asupra vertebratelor terestre și nevertebratelor din sol prezentat de utilizarea nămolului de epurare în agricultură.

                        Condițiile de utilizare includ, după caz, măsuri de diminuare a riscurilor.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, Numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „63

                     Tiosulfat de sodiu și argint
                     Nr. CAS nealocat
                     Nr. CIPAC 762

                     Nu se aplică

                     ≥ 10,0 g Ag/kg
                     Exprimat ca argint (Ag)

                     1 mai 2014

                     30 aprilie 2024

                     PARTEA A
                     Sunt autorizate numai utilizările în interior pe culturi necomestibile.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare privind tiosulfatul de sodiu și argint, în special apendicele I și II ale acestuia, în versiunea definitivă adoptată în cadrul Comitetului permanent pentru lanțul alimentar și sănătatea animală, la data de 3 octombrie 2013.
                     Cu ocazia acestei evaluări generale, statele membre acordă o atenție deosebită:

                                 (a)

                                 protecției operatorilor și lucrătorilor;

                                 (b)

                                 limitării eliberării eventuale a ionilor de argint prin eliminarea soluțiilor uzate;

                                 (c)

                                 riscului asupra vertebratelor terestre și nevertebratelor din sol prezentat de utilizarea nămolului de epurare în agricultură.

                           Condițiile de utilizare includ, după caz, măsuri de diminuare a riscurilor.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 190/2013 al Comisiei din 5 martie 2013 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active hipoclorit de sodiu  Text cu relevanță pentru SEE

text:
               6.3.2013

               RO

               Jurnalul Oficial al Uniunii Europene

               L 62/19

         REGULAMENTUL DE PUNERE ÎN APLICARE (UE) NR. 190/2013 AL COMISIEI
   din 5 martie 2013
   de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active hipoclorit de sodiu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Substanța activă hipoclorit de sodiu a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura prevăzută la articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (4). De la înlocuirea Directivei 91/414/CEE cu Regulamentul (CE) nr. 1107/2009, această substanță se consideră a fi aprobată în temeiul Regulamentului respectiv și este inclusă în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „autoritatea”, a prezentat Comisiei, la 25 iunie 2012, opinia sa privind proiectul de raport de reexaminare pentru hipocloritul de sodiu (6). Autoritatea a transmis notificatorului opinia sa privind hipocloritul de sodiu. Comisia l-a invitat să prezinte observații cu privire la raportul de reexaminare pentru hipocloritul de sodiu. Proiectul de raport de reexaminare și opinia autorității au fost examinate de către statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 1 februarie 2013, sub forma raportului de reexaminare al Comisiei privind substanța hipoclorit de sodiu.

               (3)

               Se confirmă faptul că substanța activă hipoclorit de sodiu este considerată a fi autorizată în temeiul Regulamentului (CE) nr. 1107/2009.

               (4)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de autorizare a hipocloritului de sodiu. În ciuda informațiilor cuprinzătoare cu privire la hipocloritul de sodiu ca substanță de bază disponibilă pe scară largă, evaluarea expunerii pentru operatori, lucrători și apele de suprafață nu poate fi finalizată în cazul în care sunt luate în considerare numai datele furnizate de notificator. Prin urmare, este oportun să se limiteze autorizațiile la utilizările în spații închise și să se introducă câteva dispoziții noi pentru statele membre care acordă autorizațiile pentru produsele de protecție a plantelor care conțin hipoclorit de sodiu.

               (5)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (6)

               Ar trebui acordat un termen rezonabil înainte de aplicarea prezentului regulament pentru a permite statelor membre, notificatorilor și titularilor de autorizații pentru produse de protecție a plantelor să îndeplinească cerințele rezultate din modificarea condițiilor de autorizare.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   În anexa la Regulamentul de punere în aplicare (UE) nr. 540/2011, partea A se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   El se aplică de la 1 iulie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 344, 20.12.2008, p. 89.

      (4)  JO L 379, 24.12.2004, p. 13.

      (5)  JO L 153, 11.6.2011, p. 1.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance sodium hypochlorite (Concluzia reexaminării inter pares a riscului utilizării ca pesticid a substanței active hipoclorit de sodiu). EFSA Journal 2012; 10(7):2796. [40 pp.] doi:10.2903/j.efsa.2012.2796. Document disponibil online la adresa: www.efsa.europa.eu/efsajournal.

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 254 privind substanța activă hipoclorit de sodiu se înlocuiește cu următorul text:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „254

                     Hipoclorit de sodiu
                     Nr. CAS: 7681-52-9
                     Nr. CIPAC: 848

                     Hipoclorit de sodiu

                     Hipoclorit de sodiu: 105 g/kg-126 g/kg (122 g/l-151 g/l) concentrat tehnic
                     10-12 % (w/w) exprimat în clor

                     1 septembrie 2009

                     31 august 2019

                     PARTEA A
                     Se pot autoriza numai utilizările în spații închise ca dezinfectant.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la hipocloritul de sodiu (SANCO/2988/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 februarie 2013.
                     În cadrul acestei evaluări generale, statele membre acordă o atenție deosebită:

                                 (a)

                                 riscului pentru operatori și lucrători;

                                 (b)

                                 evitării expunerii solului la hipoclorit de sodiu și la produsele sale de reacție prin răspândirea de compost tratat pe teren ecologic.

                           Condițiile de utilizare includ măsuri de reducere a riscurilor, dacă este cazul.”

         (1)  Detalii suplimentare cu privire la identitatea și specificațiile substanțelor active sunt prezentate în rapoartele de evaluare respective.


title: Regulamentul de punere în aplicare (UE) nr. 1116/2012 al Comisiei din 28 noiembrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               29.11.2012

               RO

               Jurnalul Oficial al Uniunii Europene

               L 329/16

         REGULAMENTUL DE PUNERE ÎN APLICARE (UE) NR. 1116/2012 AL COMISIEI
   din 28 noiembrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  50,7

                  MA

                  53,2

                  MK

                  37,4

                  TN

                  74,5

                  TR

                  64,0

                  ZZ

                  56,0

                  0707 00 05

                  AL

                  70,7

                  MA

                  141,4

                  MK

                  58,4

                  TR

                  93,7

                  ZZ

                  91,1

                  0709 93 10

                  MA

                  90,7

                  TR

                  88,8

                  ZZ

                  89,8

                  0805 20 10

                  MA

                  78,6

                  ZZ

                  78,6

                  0805 20 30, 0805 20 50, 0805 20 70, 0805 20 90

                  CN

                  70,9

                  HR

                  45,0

                  TR

                  84,5

                  ZZ

                  66,8

                  0805 50 10

                  AR

                  68,7

                  TR

                  78,4

                  ZZ

                  73,6

                  0808 10 80

                  MK

                  38,5

                  NZ

                  138,3

                  US

                  182,4

                  ZA

                  88,7

                  ZZ

                  112,0

                  0808 30 90

                  CN

                  66,2

                  TR

                  116,3

                  ZZ

                  91,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 154/2014 al Comisiei din 19 februarie 2014 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active extract de arbore de ceai  Text cu relevanță pentru SEE

text:
               20.2.2014

               RO

               Jurnalul Oficial al Uniunii Europene

               L 50/7

      REGULAMENTUL DE PUNERE ÎN APLICARE (UE) NR. 154/2014 AL COMISIEI

   din 19 februarie 2014
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active extract de arbore de ceai
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c) și articolul 78 alineatul (2),
   întrucât:

               (1)

               Substanța activă extract de arbore de ceai a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3) în conformitate cu procedura prevăzută la articolul 24b din Regulamentul (CE) nr. 2229/2004 al Comisiei (4). De la înlocuirea Directivei 91/414/CEE prin Regulamentul (CE) nr. 1107/2009, se consideră că această substanță a fost autorizată în temeiul regulamentului respectiv și este menționată în partea A din anexa la Regulamentul de punere în aplicare (UE) nr. 540/2011 al Comisiei (5).

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară (denumită în continuare „autoritatea”) a prezentat Comisiei, la 16 decembrie 2011, avizul său privind proiectul de raport de reexaminare pentru extractul de arbore de ceai (6). Autoritatea a comunicat opiniile sale privind extractul de arbore de ceai notificatorului, care a fost invitat de către Comisie să prezinte observații privind proiectul de raport de reexaminare cu privire la extractul de arbore de ceai. Proiectul de raport de reexaminare și avizul autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 13 decembrie 2013, sub forma raportului de reexaminare al Comisiei privind extractul de arbore de ceai.

               (3)

               Se confirmă faptul că substanța activă „extract de arbore de ceai” trebuie considerată a fi autorizată în temeiul Regulamentului (CE) nr. 1107/2009.

               (4)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de autorizare. În special, este necesar să fie solicitate informații de confirmare suplimentare.

               (5)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (6)

               Statelor membre ar trebui să li se acorde timp pentru a modifica sau a retrage autorizațiile pentru produsele de protecție a plantelor care conțin extract de arbore de ceai.

               (7)

               Pentru produsele de protecție a plantelor care conțin extract de arbore de ceai, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la optsprezece luni de la data intrării în vigoare a prezentului regulament.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Măsuri tranzitorii
   În conformitate cu Regulamentul (CE) nr. 1107/2009, statele membre modifică sau retrag, dacă este cazul, autorizațiile existente pentru produsele de protecție a plantelor care conțin extract de arbore de ceai ca substanță activă până la 12 septembrie 2014.
   Articolul 3
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 12 septembrie 2015.
   Articolul 4
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).

      (4)  Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (JO L 379, 24.12.2004, p. 13).

      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      (6)  Conclusion on the peer review of the pesticide risk assessment of the active substance extract from tea tree (Concluzie privind reexaminarea inter pares a evaluării a riscului utilizării ca pesticid a substanței active extract de arbore de ceai), EFSA Journal 2012; 10(2):2542. Document disponibil online la adresa: www.efsa.europa.eu/efsajournal

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 228 privind substanța activă extract de arbore de ceai se înlocuiește cu următorul text:

                     Număr

                     Denumire comună, Numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „228

                     Extract de arbore de ceai
                     Ulei de arbore de ceai Nr. CAS 68647-73-4
                     Componente principale:

                                 terpinen-4-ol 562-74-3

                                 γ-terpinen 99-85-4

                                 α-terpinen 99-86-5

                                 1,8-cineol 470-82-6

                           Nr. CIPAC 914

                     Uleiul de arbore de ceai este un amestec complex de substanțe chimice

                                 Componente principale:

                                             terpinen-4-ol ≥ 300 g/kg

                                             γ-terpinen ≥ 100 g/kg

                                             γ-terpinen ≥ 50 g/kg

                                             1,8-cineol ≥ 1 g/kg

                                 Impuritate relevantă:
                                 Metil eugenol: maximum 1 g/kg de material tehnic

                     1 septembrie 2009

                     31 august 2019

                     PARTEA A
                     Se pot autoriza numai utilizările ca fungicid în sere.
                     PARTEA B
                     Pentru punerea în aplicare a principiilor unitare prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la extractul de arbore de ceai (SANCO/2609/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 13 decembrie 2013.
                     În cadrul acestei evaluări generale, statele membre acordă o atenție deosebită:

                                 —

                                 protecției operatorilor și a lucrătorilor, asigurând faptul că în condițiile de utilizare se includ aplicarea echipamentelor de protecție individuală corespunzătoare, după caz;

                                 —

                                 protecției apelor subterane, atunci când substanța este utilizată în regiuni vulnerabile din punct de vedere al solului și/sau al condițiilor climatice;

                                 —

                                 protecției apelor de suprafață și a organismelor acvatice;

                                 —

                                 protecției albinelor melifere, a artropodelor, râmelor, precum și a micro și macroorganismelor nevizate.

                           Condițiile de utilizare includ, după caz, măsuri de diminuare a riscurilor.
                     Autorul notificării prezintă informații de confirmare privind:

                                 (a)

                                 metabolismul plantei și expunerea consumatorului;

                                 (b)

                                 toxicitatea compușilor care constituie extractul și relevanța unor eventuale impurități, altele decât metil eugenolul;

                                 (c)

                                 expunerea apelor subterane la compușii mai puțin absorbiți care constituie extractul și la eventuale produse de transformare a solurilor;

                                 (d)

                                 efectele asupra metodelor biologice de tratare a apelor uzate.

                           Autorul notificării transmite aceste informații Comisiei, statelor membre și autorității cel mai târziu până la 30 aprilie 2016.”

         (1)  Detalii suplimentare cu privire la identitatea și specificațiile substanțelor active sunt prezentate în rapoartele de reexaminare respective.


title: Regulamentul de punere în aplicare (UE) nr. 916/2014 al Comisiei din 22 august 2014 de aprobare a substanței de bază zaharoză, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               23.8.2014

               RO

               Jurnalul Oficial al Uniunii Europene

               L 251/16

         REGULAMENTUL DE PUNERE ÎN APLICARE (UE) NR. 916/2014 AL COMISIEI
   din 22 august 2014
   de aprobare a substanței de bază zaharoză, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 23 alineatul (5) coroborat cu articolul 13 alineatul (2),
   întrucât:

               (1)

               În conformitate cu articolul 23 alineatul (3) din Regulamentul (CE) nr. 1107/2009, Comisia a primit, la 24 aprilie 2013, o cerere din partea ITAB pentru aprobarea zaharozei ca substanță de bază. Cererea respectivă a fost însoțită de informațiile cerute la articolul 23 alineatul (3) al doilea paragraf.

               (2)

               Comisia a solicitat asistență științifică din partea Autorității Europene pentru Siguranța Alimentară (denumită în continuare „autoritatea”). La 12 iunie 2014 (2), autoritatea a prezentat Comisiei un raport tehnic referitor la substanța respectivă. La 11 iulie 2014, Comisia a prezentat raportul de examinare (3) și proiectul prezentului regulament privind aprobarea zaharozei Comitetului permanent pentru plante, animale, produse alimentare și hrană pentru animale.

               (3)

               Documentația furnizată de solicitant arată că zaharoza îndeplinește criteriile unui produs alimentar, astfel cum este definit la articolul 2 din Regulamentul (CE) nr. 178/2002 al Parlamentului European și al Consiliului (4). În plus, substanța nu este folosită predominant în scopul protecției plantelor, dar este totuși utilă pentru protecția plantelor în compoziția unui produs constând în substanța respectivă și apă. Prin urmare, trebuie considerată substanță de bază.

               (4)

               Din examinările efectuate reiese că este de așteptat ca zaharoza să îndeplinească, în general, cerințele prevăzute la articolul 23 din Regulamentul (CE) nr. 1107/2009, în special în ceea ce privește utilizările examinate și detaliate în raportul de examinare întocmit de Comisie. Prin urmare, este oportun să se aprobe zaharoza ca substanță de bază.

               (5)

               În conformitate cu articolul 13 alineatul (2) din Regulamentul (CE) nr. 1107/2009, coroborat cu articolul 6 din respectivul regulament, și ținând seama de cunoștințele științifice și tehnice actuale, este totuși necesar să se includă anumite condiții pentru aprobare care sunt detaliate în anexa I la prezentul regulament.

               (6)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (5) ar trebui modificată în consecință.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Aprobarea unei substanțe de bază
   Se aprobă substanța zaharoză, astfel cum este specificată în anexa I, ca substanță de bază, sub rezerva îndeplinirii condițiilor prevăzute în anexa menționată anterior.
   Articolul 2
   Modificări ale Regulamentului de punere în aplicare (UE) nr. 540/2011
   Partea C din anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 august 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Rezultatul consultării cu statele membre și cu EFSA în ceea ce privește cererea de aprobare ca substanță de bază a zaharozei și concluziile formulate de EFSA în privința aspectelor specifice semnalate. 2014:EN-616.27 pp.

      (3)  http://ec.europa.eu/sanco_pesticides/public/?event=homepage

      (4)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Dispoziții specifice

                  Zaharoză
                  Nr. CAS: 57-50-1

                  α-D-glucopiranozil-(1→2)-β-D-fructofuranozid sau β-D-fructofuranozil-(2→1)-α-D-glucopiranozid

                  Calitate alimentară

                  1 ianuarie 2015

                  Se aprobă numai utilizările ca substanță de bază fiind un activator al mecanismelor naturale de apărare ale culturii.
                  Zaharoza poate fi utilizată în conformitate cu condițiile specifice incluse în concluziile raportului de examinare privind zaharoza (SANCO/11406/2014), în special în apendicele I și II, în forma finalizată în cadrul Comitetului permanent pentru plante, animale, produse alimentare și hrană pentru animale la 11 iulie 2014.

         (1)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.

      ANEXA II
      În partea C din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Dispoziții specifice

                     „3

                     Zaharoză
                     Nr. CAS: 57-50-1

                     α-D-glucopiranozil-(1→2)-β-D-fructofuranozid sau β-D-fructofuranozil-(2→1)-α-D-glucopiranozid

                     Calitate alimentară

                     1 ianuarie 2015

                     Se aprobă numai utilizările ca substanță de bază fiind un activator al mecanismelor naturale de apărare ale culturii.
                     Zaharoza poate fi utilizată în conformitate cu condițiile specifice incluse în concluziile raportului de examinare privind zaharoza (SANCO/11406/2014), în special în apendicele I și II, în forma finalizată în cadrul Comitetului permanent pentru plante, animale, produse alimentare și hrană pentru animale la 11 iulie 2014.”

         (1)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.